Mario Andretti in Elio de Angelis sta dirkalnik uporabljala v sezoni 1980, z njim pa je v Formuli 1 debitiral tudi Nigel Mansell. Najboljši rezultat je bilo drugo mesto de Angelisa na dirki za Veliko nagrado Brazilije. Chapman je nameraval že od začetka sezone 1981 uporabljati nov dirkalnik Lotus 88, toda zaradi spora o njegovi legalnosti so na prvih štirih uporabili še dirkalnik Lotus 81, nato pa dirkalnik Lotus 87. Z 81-ko je Mansell dosegel tretje mesto na dirki za Veliko nagrado Belgije, de Angelis pa še tri uvrstitve med dobitnike točk.